نیتی آیوگ
نیتی آیوگ نے برآمداتی تیاری انڈیکس 2021کا دوسراایڈیشن جاری کیا
زیادہ ترساحلی ریاستیں بہترین کارکردگی کا مظاہرہ کرنے والی ریاستیں ہیں ۔
گجرات مسلسل دوسری مرتبہ نمبر-1پرہے ۔
نیتی آیوگ نے مسابقتی ادارے کے ساتھ شراکت داری میں آج برآمداتی تیاری انڈیکس 2021جاری کیا۔
یہ رپورٹ ہندوستان کی برآمداتی حصولیابیوں کا وسیع تجزیہ ہے ۔ انڈیکس کا استعمال ریاستوں اورمرکزکے زیرانتظام علاقوں  کے ذریعہ اپنے معاونین کے خلاف اپنی کارکردگی کو بینچ مارک کرنے اورذیلی –قومی سطح پر برآمدات پرمبنی ترقی کو بڑھاوادینے کے بہترپالیسی کنٹرول وضع کرنے کے لئے امکانی چیلنجوں کا تجزیہ کرنے کے لئے کیاجاسکتاہے ۔
برآمداتی تیاری انڈیکس ذیلی –قومی برآمداتی فروغ کے لئے اہم بنیادی شعبوں کی شناخت کرنے کے لئے ایک ڈاٹا پرمبنی کوشش ہے ۔
ای پی آئی ریاستوں اورمرکز کے زیرانتظام علاقوں کو 4اہم ستون پالیسی –پالیسی ، کاروباری ایکوسسٹم ، برآمداتی ایکوسسٹم ، برآمداتی کارکردگی ۔ اور 11ذیلی ستون -برآمدات کو فروغ دینے والی پالیسی ، ادارہ جاتی فریم ورک ، کاروباری ماحول، بنیادی ڈھانچہ ، ٹرانسپورٹ کنکٹی وٹی ، مالیات تک رسائی ، برآمداتی بنیادی ڈھانچہ ، کاروباری مدد ، آراینڈ ڈی بنیادی ڈھانچہ ، برآمداتی تکثیریت اور فروغ کےامکانات پیداکرنا ہیں ۔
انڈیکس کو نیتی آیوگ کے وائس چیئرمین ڈاکٹرراجیو کمارنے نیتی آیوگ کے سی ای او امیتابھ کانت ، محکمہ کامرس میں سکریٹری بی وی آرسبرامنیم اوردیگراہم شخصیات کی موجودگی میں جاری کیا۔
اس ایڈیشن نے دکھایاہے کہ زیادہ ترساحلی ریاستیں بہترین کارکردگی کامظاہرہ کرنے والی ریاستیں ہیں ۔جن میں گجرات کارکردگی کا مظاہرہ کرنے والی صف اول کی ریاست ہے ۔
ای پی آئی 2021ہندوستان کی برآمدات کو بڑھاوادینے کے لئے تین اہم چیلنج لے کر آیاہے ،یہ برآمداتی بنیادی ڈھانچے میں بین اور بین علاقائی فرق ہیں ۔ ریاستوں میں کمزورکاروباری حمایت اور ترقیاتی فروغ میں پیچیدگی اور غیرمعمولی برآمدات کو بڑھاوادینے کے لئے تحقیق وترقیاتی بنیادی ڈھانچے میں کمی ۔
ای پی آئی کا بنیادی ہدف تمام ہندوستانی ریاستوں  کے مابین مسابقت پیداکرنا ہے تاکہ موافق برآمداتی فروغ کی پالیسیوں کو لایاجاسکے ۔سب نیشنل کو بڑھاوادینے کے لئے ضابطہ ڈھانچے کو آسان بنایاجاسکے ۔ اس کے ساتھ ہی اس کا مقصد برآمدات کو بڑھاوادینا ، برآمدات کے لئے ضروری بنیادی ڈھانچہ تیارکرنااور برآمداتی مسابقت میں بہتری کے لئے حکمت عملی پرمبنی سفارشات کرنے میں مدد کرنا ہے ، ساتھ ہی یہ مسابقتی وفاق اور ریاستوں /مرکز کے زیرانتظام علاقوں کے مابین غیرجانب دار مسابقت کو بڑھاوادیتاہے ۔
ریاستوں اورمرکز کے زیرانتظام علاقو ں کے مابین صحت مند مسابقت کی حوصلہ افزائی کے لئے سرکاراور پالیسی سازوں کے لئے ایک قیمتی آلہ ہوسکتاہے ساتھ ہی یہ عالمی برآمداتی بازارمیں ہندوستان کی حیثیت کو بڑھانے والا بھی ہے ۔
رپورٹ جاری کرتے ہوئے نیتی آیوگ کے وائس چیئرمین ڈاکٹرراجیو کمارنے تبصرہ کیاکہ ای پی آئی 2021ریاستوں اور مرکز کے زیرانتظام علاقوں کو ان کی برآمداتی صلاحیت کا زیادہ سے زیادہ استعمال کرنے کے لئے ایک مناسب برآمداتی ایکوسسٹم کو یقینی بنانے کے لئے مضبوط برآمدات کو فروغ دینے والی پالیسیوں کی منصوبہ سازی اوراس پر عمل آوری میں مدد کرے گا۔
نیتی آیوگ کے سی ای او امیتابھ کانت نے زوردیکر کہا کہ انڈیکس کا دوسرا ایڈیشن مسابقتی وفاق کو بڑھاوادینے اور عالمی برآمداتی پس منظرمیں ریاستوں اور مرکز کے زیرانتظام علاقوں کے درمیان ایک غیرجانب دارانہ مسابقت کو بڑھاوادینے میں انتہائی کارگرثابت ہوگا۔
تقریب کے دوران محکمہ کامرس کے سکریٹری وی بی آرسبرامنیم نے اس بات پرروشنی ڈالی کی مستقبل میں برآمدات میں مضبوط اضافے کو یقینی بنانے کے لئے ریاستوں /مرکز کے زیرانتظام علاقوں کی سطح پر ہمارے مینوفیکچرنگ اور بنیادی ڈھانچے کے ایکوسسٹم کو مضبوط کرنے پربھی مسلسل کام کرنے کی ضرورت ہے ۔
ڈھانچہ
4ستون اور ان کے انتخاب کے پیچھے کی دلیل نیچے دی گئی ہے :
- پالیسی : ایک وسیع کاروباری پالیسی برآمدات اوردرآمدات کے لئے ایک حکمت عملی پرمبنی سمت مہیاکرتی ہے ۔
- کاروباری ایکوسسٹم :ایک کارگر کاروباری ایکوسسٹم سرمایہ کاری کو متوجہ کرنے اور کاروبارکی ترقی کے لئے ایک اہل بنیادی ڈھانچے بنانے میں مددکرسکتاہے ۔
- برآمداتی ایکوسسٹم :اس ستون کا مقصد کاروباری ماحول کا تجزیہ کرنا ہے جو برآمدات کے لئے مخصوص ہے ۔
- برآمداتی کارکردگی :یہ واحد آؤٹ پٹ پرمبنی ستون ہے اور ریاستوں اورمرکزکے زیرانتظام علاقوں کے برآمداتی نقوش تک رسائی کی جانچ کرتاہے ۔
پوری رپورٹ یہاں پڑھیں :
https://www.niti.gov.in/sites/default/files/2022-03/Final_EPI_Report_25032022.pdf